DTAC โชว์งบปี 62 พลิกกำไร 5.42 พันลบ.พร้อมแจกปันผล 1.61 บ. XD 11 ก.พ.63
DTAC โชว์งบปี 62 พลิกกำไร 5.42 พันลบ.พร้อมแจกปันผล 1.61 บ. XD 11 ก.พ.63
DTAC โชว์งบปี 62 พลิกกำไร 5.42 พันลบ.พร้อมแจกปันผล 1.61 บ. XD 11 ก.พ.63
28 ม.ค. 2563

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC  รายงานผลการดำเนินงานประจำปี 2562  สิ้นสุดวันที่ 31 ธันวาคม มีกำไรสุทธิดังนี้

เนื่องจากรวมรายได้จากการขายและการให้บริการปี 2562 เพิ่มขึ้นเป็น 81,167.13 ล้านบาท จากปีก่อนอยู่ที่ 75,289.66 ล้านบาท โดยมาจากรายได้จากการขายเครื่องโทรศัพท์และชุดเลขหมาย และรายได้จากการดำเนินงานอื่นเพิ่มขึ้น
อีกทั้งรวมต้นทุนขายและการให้บริการปี 2562 ลดลงอยู่ที่ 56,113.81 ล้านบาท จากปีก่อนอยู่ที่ 57,279.61 ล้านบาท โดยเฉพาะต้นทุนการให้บริการโทรศัพท์ที่ลดลงมาก นอกจากนี้ค่าใช้จ่ายในการบริหารปี 2562 ลดลงอยู่ที่ 10,644.56 ล้านบาท จากปีก่อนอยู่ที่ 17,930.15 ล้านบาท
พร้อมทั้งประกาศจ่ายปันผลจากกำไรสะสมเป็นเงินสด 1.61 บาทต่อหุ้น กำหนดขึ้นเครื่องหมาย XD วันที่ 11 ก.พ.63 และกำหนดจ่ายเงินปันผลวันที่ 24 เม.ย.63
ด้าน นายดิลิป ปาล รองประธานเจ้าหน้าที่บริหาร กลุ่มการเงิน บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยว่า ปี 63 บริษัทตั้งเป้าการเติบโตสำหรับรายได้จากค่าบริการไม่รวมค่าเชื่อมโยงโครงข่าย (IC) ในอัตราร้อยละที่เป็นตัวเลขหลักเดียวในระดับต่ำ (low single-digit) ขณะที่กำไรก่อนดอกเบี้ย ภาษี ค่าเสื่อมราคา และค่าใช้ตัดจำหน่าย (EBITDA) คาดการณ์การเติบโตในอัตราร้อยละที่เป็นตัวเลขหลักเดียวในระดับกลาง (mid single-digit) ส่วนเงินลงทุน (CAPEX) ประมาณการณ์ไว้ที่ 13,000-15,000 ล้านบาทใกล้เคียงกับปีก่อน
ส่วนตัวเลขสำคัญทางการเงินในปี 62 (ก่อนการนำมาตรฐานการรายงานทางการเงินฉบับที่ 15 และ 16 มาถือปฏิบัติ และไม่รวมผลกระทบจากการทำสัญญาระงับข้อพิพาทกับ บมจ.กสท โทรคมนาคม ในปี 61) มีรายได้จากการให้บริการไม่รวมค่า IC มูลค่า 6.21 หมื่นล้านบาท ลดลง 1.6% เมื่อเทียบกับปีก่อน ขณะที่ EBITDA อยู่ที่ 2.57 หมื่นล้านบาท ลดลง 9.3% เมื่อเทียบกับปีก่อน EBITDA margin (ปรับปรุง) อยู่ที่ 35.6% กำไรสุทธิ อยู่ที่ 5.9 พันล้านบาท เพิ่มขึ้น 69.4% เมื่อเทียบกับปีก่อน
“ดีแทคมีผลประกอบการทางการเงินที่แข็งแกร่งโดยมีรายได้จากการให้บริการไม่รวมค่า IC ในไตรมาส 4/62 ที่โตขึ้นจากช่วงเดียวกันของปีก่อน ตลอดจนการเติบโตของรายได้จากการให้บริการหลัก (รายได้จากการให้บริการเสียงและข้อมูล) ในปี 2562 และด้วยต้นทุนค่าธรรมเนียมที่ลดลง ค่าตัดจำหน่ายสินทรัพย์ภายใต้สัมปทานที่สิ้นสุดลงแล้ว พร้อมทั้งการควบคุมค่าใช้จ่ายที่มีประสิทธิภาพที่เกี่ยวข้องกับการขายและการบริหาร (SG&amp;A) และการบริการ ทำให้ดีแทคมีกำไรสุทธิที่เติบโตขึ้นอย่างมีนัยสำคัญในปี 62 เมื่อเทียบกับปีก่อน”
นางอเล็กซานดรา ไรช์ ประธานเจ้าหน้าที่บริหาร DTAC กล่าวว่า จากผลการดำเนินงานในปี 62 แสดงให้เห็นว่าดีแทคได้กลับเข้าสู่สภาวะการเติบโตอย่างยั่งยืน ประสบการณ์ลูกค้ามีพัฒนาการที่ดีขึ้นอย่างมีนัยสำคัญจากการแก้ปัญหาอย่างมีประสิทธิภาพทางด้านโครงข่าย โดยยึดปัญหาของลูกค้าเป็นศูนย์กลาง นอกจากนี้ ลูกค้าทั้งในระบบเติมเงินและระบบรายเดือนยังให้การตอบรับที่ดีต่อการพัฒนาทางด้านโครงข่าย การพัฒนาช่องทางการจัดจำหน่าย และประสบการณ์ลูกค้า ด้วยการมุ่งเน้นที่คุณภาพการให้บริการและข้อเสนอที่ตรงใจลูกค้ามากขึ้น
ทั้งนี้ กลยุทธ์การดำเนินในปี 63 นี้ คือ การไม่หยุดพัฒนาประสบการณ์ใช้งานของลูกค้า การขยายโครงข่ายให้แข็งแกร่งขึ้นอย่างต่อเนื่อง และการพัฒนาองค์กรให้พร้อมรับมือกับการเปลี่ยนแปลงในอนาคต”
ในปี 62 ที่ผ่านมา ดีแทคเดินหน้าพัฒนาคุณภาพสัญญาณและขยายโครงข่ายอย่างต่อเนื่อง โดยสามารถขยายสถานีฐานสำหรับรองรับคลื่น 2300 เมกะเฮิรตซ์ของทีโอที ได้ถึง 4,700 สถานี ทำให้ปัจจุบันสถานีฐานสำหรับรองรับคลื่น 2300 เมกะเฮิรตซ์ มีจำนวนถึง 17,400 สถานีทั่วประเทศ
ณ สิ้นปี 62 ดีแทคมีฐานลูกค้าจำนวนทั้งสิ้น 20.6 ล้านราย ลดลง 560,000 ราย มีรายได้จากการให้บริการ (ไม่รวมค่า IC) ในไตรมาส 4/62 เติบโต 3.1% เมื่อเทียบกับช่วงเดียวกันของปีก่อน ขณะที่รายได้จากค่าบริการหลักในปี 62 เติบโต 0.1% เมื่อเทียบกับปีก่อน โดยเป็นผลมาจากพัฒนาการจำนวนลูกค้าที่ดีขึ้นในระบบเติมเงิน โดยมีจำนวนลูกค้าเพิ่มขึ้นในไตรมาส 4/62 ขณะที่จำนวนลูกค้าในระบบรายเดือนมีการเติบโตอย่างต่อเนื่อง